Diari Oficial de la Generalitat Valenciana


Sumari del DOGV 5472, del 16-03-2007 (2007/2445)

RESOLUCIÓ de 15 de febrer del 2007, de la Conselleria de Benestar Social, per la qual es determinen els crèdits que han de finançar les ajudes convocades per l'Orde de 28 de novembre del 2006, de la Conselleria de Benestar Social, per la qual es convoca el III Premi BUPI "Bones Pràctiques per a la Integració".
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2445


Data del document
:   15-02-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * centre d'ensenyament
    * alumnat
    * integració social
    * distinció honorífica
    * integració dels migrants
    * diferència cultural
    * premi cultural

L'Orde de 28 de novembre del 2006, de la Conselleria de Benestar Social, per la qual es convoca el III Premi BUPI "Bones Pràctiques per a la Integració" (DOGV núm. 5.415, de 27 de desembre del 2006), executada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, quedant condicionat el finançament de les esmentades ajudes a l'aprovació del crèdit corresponent.   
Aprovada i publicada la Llei 11/2006, de 27 de desembre, de Pressupostos de la Generalitat per a l'exercici 2007 (DOGV núm. 5.417, de 29 de desembre del 2006), en aplicació del que establix l'apartat tercer de l'Orde de convocatòria i d'acord amb el que preceptua l'article 47.11 del Text Refós de la Llei d'Hisenda Pública de la Generalitat Valenciana, escau donar publicitat al crèdit i a la línia de subvenció destinada al finançament del III Premi BUPI, convocat per l'Orde de 28 de novembre del 2006.  
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, de 14 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Donar publicitat del crèdit pressupostari i la línia de subvenció destinada a finançar el III Premi BUPI, convocat per l'Orde de 28 de novembre del 2006, de la Conselleria de Benestar Social, per la qual es convoca el III Premi BUPI "Bones Pràctiques per a la Integració" (DOGV núm. 5.415, de 27 de desembre del 2006), que es relaciona a continuació, tot este a càrrec del programa pressupostari 313.50, Integració de la Immigració:   
1. Denominació: Premis BUPI "Bones Pràctiques per a la Integració"  
- Línia de subvenció: T6302/000/07  
- Consignació pressupostària: 21.000,00 euros  
- Procedència i quantia dels fons:  
Propis no condicionats: 21.000,00 euros  
Segon  
El crèdit consignat té caràcter màxim i no podran concedir-se subvencions una vegada esgotat, circumstància esta que es farà publicar en el Diari Oficial de la Comunitat Valenciana.   
Si, com a conseqüència de transferències de fons, es veuen incrementats tals crèdits, es farà constar l'increment publicant-ho en el Diari Oficial de la Comunitat Valenciana.  
València, 15 de febrer de 2007.- La consellera de Benestar Social: Alicia de Miguel García.